S'entén per polítiques actives d'ocupació el conjunt de serveis i programes d'orientació, ocupació i formació dirigides a millorar les possibilitats d'accés al treball, per compte d'altri o propi, de les persones desocupades, al manteniment de l'ocupació i a la promoció professional de les persones ocupades i al foment de l'esperit empresarial i de l'economia social.
Les polítiques definides al paràgraf anterior s'han de desenvolupar a tot l'Estat, tenint en compte l'Estratègia espanyola d'activació per a l'ocupació, els continguts comuns establerts a la normativa estatal d'aplicació, les necessitats dels demandants de feina i els requeriments dels mercats de treball respectius, de manera coordinada entre els agents de formació professional per a l'ocupació i la intermediació laboral que realitzen aquestes accions, amb l'objecte d'afavorir la col·locació dels demandants de feina.
Aquestes polítiques s'han de complementar i relacionar, si s'escau, amb la protecció per desocupació regulada al títol III del text refós de la Llei general de la Seguretat Social, aprovat pel Reial decret legislatiu 1/1994, de 20 de juny.
L'acció protectora per desocupació a què es refereix l'article 206 del text legal referit comprèn les prestacions per desocupació de nivell contributiu i assistencial i les accions que integren les polítiques actives d'ocupació.
Els recursos econòmics destinats a les polítiques actives d'ocupació han de ser gestionats pels serveis públics d'ocupació, que poden desenvolupar els serveis i programes que considerin necessaris, tenint en compte els aspectes recollits a l'apartat 1 d'aquest article, i s'han d'incloure als plans anuals de política d'ocupació i integrar als eixos establerts a l'article 4 bis 4.
S'entén per polítiques actives d'ocupació el conjunt de serveis i programes d'orientació, ocupació i formació dirigides a millorar les possibilitats d'accés a l'ocupació, per compte d'altri o propi, de les persones desocupades, al manteniment de l'ocupació i a la promoció professional de les persones ocupades i al foment de l'esperit empresarial i de l'economia social.
Les polítiques que defineix el paràgraf anterior s'han de desenvolupar a tot l'Estat, tenint en compte l'Estratègia espanyola d'activació per a l'ocupació, els continguts comuns que estableix la normativa estatal aplicable, les necessitats dels demandants d'ocupació i els requeriments dels mercats respectius de treball, de manera coordinada entre els agents de formació professional per a l'ocupació i intermediació laboral que duen a terme aquestes accions, per tal d'afavorir la col·locació dels demandants d'ocupació.
L'acció protectora per atur a què es refereix l'article 206 del text legal esmentat comprèn les prestacions per atur de nivell contributiu i assistencial i les accions que integren les polítiques actives d'ocupació.
Els recursos econòmics destinats a les polítiques actives d'ocupació els gestionen els serveis públics d'ocupació, i per a això duen a terme els serveis i programes que considerin necessaris, tenint en compte els aspectes que preveu l'apartat 1 d'aquest article, i que s'inclouen en els plans anuals de política d'ocupació i estan integrats en els eixos que estableix l'article 4 bis.4.
S'entén per polítiques actives d'ocupació el conjunt d'accions i mesures d'orientació, ocupació i formació dirigides a millorar les possibilitats d'accés a l'ocupació, per compte d'altri o propi, de les persones desocupades, al manteniment de l'ocupació i a la promoció professional de les persones ocupades i al foment de l'esperit empresarial i de l'economia social.
Les polítiques que defineix el paràgraf anterior s'han de desenvolupar a tot l'Estat, tenint en compte l'Estratègia espanyola d'ocupació, les necessitats dels demandants d'ocupació i els requeriments dels mercats respectius de treball, de manera coordinada entre els agents de formació professional per a l'ocupació i intermediació laboral que duen a terme aquestes accions, per tal d'afavorir la col·locació dels demandants d'ocupació.
Els recursos econòmics destinats a les polítiques actives d'ocupació els gestionen els serveis públics d'ocupació, i per a això duen a terme les accions i mesures que considerin necessàries i que donin cobertura als àmbits que estableix l'article 25.
Aquestes accions i mesures es poden gestionar mitjançant la concessió de subvencions públiques, contractació administrativa, subscripció de convenis, gestió directa o qualsevol altra forma jurídica ajustada a dret.
Els recursos econòmics destinats a les polítiques actives d'ocupació han de ser gestionades pels serveis públics d'ocupació de les comunitats autònomes per al compliment dels objectius que fixa l'article 25, que han de desenvolupar per a això els programes i actuacions que considerin necessaris.
Les mesures i ajudes que preveuen els programes i actuacions poden ser gestionades mitjançant la concessió de subvencions públiques, contractació administrativa, subscripció de convenis, gestió directa o qualsevol altra forma jurídica ajustada a dret.